**Μ. Κριθαρίδης: Τεράστιο το φιάσκο της Κυβέρνησης του κ. Μητσοτάκη αναφορικά με τον εμβολιασμό ακόμα και των υγειονομικών**

Η Κυβέρνηση αντί να δώσει εξηγήσεις για τις αναβολές εμβολιασμών των υγειονομικών, επιδίδεται στην γνωστή επικοινωνιακή της διαχείριση και προσπαθεί να διαψεύσει ως συνήθως του νοσοκομειακούς γιατρούς.

Και ενώ μία μόλις ημέρα μετά τον ισχυρισμό της Κυβέρνησης, ότι δεν υφίσταται κανένα θέμα αναβολής των προγραμματισμένων εμβολιασμών, δεν περιλαμβάνονται στο πλάνο διανομής των εμβολίων τα νοσοκομεία που ο εμβολιασμός αναβλήθηκε επ΄ αόριστον.

Παράλληλα η Ομοσπονδία των Νοσοκομειακών Γιατρών (ΟΕΝΓΕ) καταγγέλλει ότι σε 15 νοσοκομεία δεν θα γίνει αύριο ο "προγραμματισμένος" εμβολιασμός, όπως και σε όλα τα κέντρα υγείας της χώρας.

Το φιάσκο της Κυβέρνησης του κ. Μητσοτάκη είναι τεράστιο, μιας και είναι παραπάνω από προφανές ότι δεν υπάρχει κανένας σοβαρός σχεδιασμό ούτε για τον εμβολιασμό των υγειονομικών, πόσο μάλλον των πολιτών, εξ' ου και τους έχει πάρει χαμπάρι μέχρι και το Bloomberg.

**Δήλωση εκπροσώπου Τύπου Μιχάλη Κριθαρίδη**